ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ ΚΑΙ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ της 16ης Δεκεμβρίου 1980 περί καθορισμού του εφαρμοζομένου καθεστώτος την 1η Ιανουαρίου 1981 στις συναλλαγές της Ελλάδος με την Ιορδανία για ορισμένα προϊόντα της εν λόγω Κοινότητος - (80/1329/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, ΚΑΘΩΣ ΚΑΙ Η ΚΥΒΕΡΝΗΣΗ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,

Εκτιμώντας:

ότι τα κράτη μέλη συνήψαν μεταξύ τους τη συνθήκη περί ιδρύσεως της Ευρωπαϊκής Κοινότητος νθρακος και Χάλυβος

ότι το πρωτόκολλο της συμφωνίας μεταξύ των κρατών μελών της Ευρωπαϊκής Κοινότητος νθρακος και Χάλυβος και του Χασιμιτικού Βασιλείου της Ιορδανίας(1), καλούμενα ακολούθως «πρωτόκολλο» και «συμφωνία» αντιστοίχως, προκειμένου να λάβει υπόψη την προσχώρηση της Ελληνικής Δημοκρατίας υπεγράφη την 12η Δεκεμβρίου 1980

(1) ΕΕ αριθ. Ν 316 της 12.12.1979, σ. 13.

ότι, από 1ης Ιανουαρίου 1981, εν αναμονή ενάρξεως ισχύος του πρωτοκόλλου, πρέπει λαμβάνοντας υπόψη αυτό το τελευταίο, τα κράτη μέλη της Ευρωπαϊκής Κοινότητος νθρακος και Χάλυβος να καθορίσουν κατά τρόπο αυτόνομο το καθεστώς συναλλαγών της Ελλάδος με την Ιορδανία

συμφωνούσης της Επιτροπής,

ΑΠΟΦΑΣΙΖΟΥΝ:

ρθρο 1

Από 1ης Ιανουαρίου 1981 μέχρις ενάρξεως του πρωτοκόλλου το καθεστώς των συναλλαγών της Ελλάδος με την Ιορδανία είναι εκείνο που προκύπτει από το παράρτημα της παρούσης αποφάσεως.

ρθρο 2

Τα κράτη μέλη λαμβάνουν τα αναγκαία μέτρα για την εκτέλεση της παρούσης αποφάσεως.

Έγινε στις Βρυξέλλες, στις 16 Δεκεμβρίου 1980.

Η Πρόεδρος

Colette FLESCH

ΠΑΡΑΡΤΗΜΑ

Ιδιαίτεροι όροι εφαρμογής της συμφωνίας μεταξύ κρατών μελών της Ευρωπαϊκής Κοινότητος νθρακος και Χάλυβος και του Χασιμιτικού Βασιλείου της Ιορδανίας λόγω της προσχωρήσεως της Ελληνικής Δημοκρατίας

ρθρο 1

Για τα προϊόντα που υπάγονται στη συμφωνία, η Ελληνική Δημοκρατία καταργεί προοδευτικά τους εισαγωγικούς δασμούς που εφαρμόζονται στα προϊόντα καταγωγής Ιορδανίας σύμφωνα με το ακόλουθο χρονοδιάγραμμα:

- την 1η Ιανουαρίου 1981, κάθε δασμός μειώνεται στο 90% του δασμού βάσεως,

- την 1η Ιανουαρίου 1982, κάθε δασμός μειώνεται στο 80% του δασμού βάσεως,

- οι άλλες τέσσερις μειώσεις, κατά 20% η καθεμία, πραγματοποιούνται:

- την 1η Ιανουαρίου 1983,

- την 1η Ιανουαρίου 1984,

- την 1η Ιανουαρίου 1985,

- την 1η Ιανουαρίου 1986.

ρθρο 2

Για κάθε προϊόν, δασμός βάσεως, επί του οποίου πραγματοποιούνται οι διαδοχικές μειώσεις που προβλέπονται στο άρθρο 1, είναι δασμός που πράγματι εφαρμόζεται την 1η Ιουλίου 1980 από την Ελληνική Δημοκρατία έναντι της Ιορδανίας.

ρθρο 3

1. Η Ελληνική Δημοκρατία καταργεί προοδευτικά τις φορολογικές επιβαρύνσεις ισοδυνάμου αποτελέσματος προς εισαγωγικούς δασμούς στα προϊόντα καταγωγής Ιορδανίας σύμφωνα με το ακόλουθο χρονοδιάγραμμα:

- την 1η Ιανουαρίου 1981, κάθε φορολογική επιβάρυνση μειώνεται στο 90% του συντελεστού βάσεως,

- την 1η Ιανουαρίου 1982, κάθε φορολογική επιβάρυνση μειώνεται στο 80% του συντελεστού βάσεως,

- οι άλλες τέσσερις μειώσεις, κατά 20% η καθεμία, πραγματοποιούνται:

- την 1η Ιανουαρίου 1983,

- την 1η Ιανουαρίου 1984,

- την 1η Ιανουαρίου 1985,

- την 1η Ιανουαρίου 1986.

2. Για κάθε προϊόν, συντελεστής βάσεως επί του οποίου πραγματοποιούνται οι διαδοχικές μειώσεις που προβλέπονται στην παράγραφο 1, είναι ο συντελεστής που εφαρμόζεται από την Ελληνική Δημοκρατία την 31η Δεκεμβρίου 1980 έναντι της Κοινότητος των Εννέα.

3. Κάθε φορολογική επιβάρυνση ισοδυνάμου αποτελέσματος προς εισαγωγικό δασμό, που εισήχθη μετά την 1η Ιανουαρίου 1979 στις συναλλαγές μεταξύ της Ελλάδος και της Ιορδανίας, καταργείται την 1η Ιανουαρίου 1981.

ρθρο 4

Αν η Ελληνική Δημοκρατία αναστέλλει ή μειώνει δασμούς ή φορολογικές επιβαρύνσεις ισοδυνάμου αποτελέσματος στα εισαγόμενα από την Κοινότητα των Εννέα προϊόντα, με ρυθμό ταχύτερο από τον προβλεπόμενο στο καθορισμένο χρονοδιάγραμμα, αναστέλλει ή μειώνει επίσης, στο ίδιο επίπεδο, τους δασμούς ή τις φορολογικές επιβαρύνσεις ισοδυνάμου αποτελέσματος που εφαρμόζονται στα προϊόντα καταγωγής Ιορδανίας.

ρθρο 5

1. Οι χρηματικές καταθέσεις κατά την εισαγωγή και τα πληρωτέα τοις μετρητοίς ποσά που ισχύουν στην Ελλάδα την 31η Δεκεμβρίου 1980 όσον αφορά τις εισαγωγές προϊόντων καταγωγής Ιορδανίας, καταργούνται προοδευτικά κατά τη διάρκεια περιόδου τριών ετών από την 1η Ιανουαρίου 1981.

Τα ποσοστά χρηματικών καταθέσεων κατά την εισαγωγή και τα πληρωτέα τοις μετρητοίς ποσά μειώνονται σύμφωνα με το ακόλουθο χρονοδιάγραμμα:

- την 1η Ιανουαρίου 1981: 25%,

- την 1η Ιανουαρίου 1982: 25%,

- την 1η Ιανουαρίου 1983: 25%,

- την 1η Ιανουαρίου 1984: 25%.

2. Αν η Ελληνική Δημοκρατία μειώνει, έναντι της Κοινότητος των Εννέα, το ποσοστό χρηματικών καταθέσεων κατά την εισαγωγή ή τα πληρωτέα τοις μετρητοίς ποσά με ρυθμό ταχύτερο από τον προβλεπόμενο στο χρονοδιάγραμμα της παραγράφου 1, παρέχει την ίδια μείωση και στις εισαγωγές προϊόντων καταγωγής Ιορδανίας.